घुमारवीं (मुकेश): घुमारवीं उपमंडल में तेज रफ्तार का कहर रुकने का नाम नहीं ले रहा है। हालांकि पुलिस ने जगह-जगह नाके लगाकर तेज रफ्तार वाहनों पर नकेल कसने के प्रयास भी किए परंतु वाहन चालकों पर इसका कोई असर नहीं हो रहा है। वीरवार को भी डंगार पंचायत के गांव हरितल्यांगर में एक महिला बंती देवी (55) पत्नी चंद्र प्रकाश उस समय तेज रफ्तार वाहन की चपेट में आ गई जब वह एक निजी कार्य से अपने रिश्तेदार पूर्व प्रधान जगरनाथ के घर जा रही थी। इस दौरान एक कार ने उक्त महिला को टक्कर मार दी। तेज रफ्तार के चलते महिला उछलकर झाड़ियों में जा गिरी, जिससे मौके पर ही उसकी मौत हो गई। प्रत्यक्षदर्थियों के अनुसार इस दौरान वाहन चालक ने रोकने की बजाय गाड़ी की गति और तेज कर दी।